Title: Zápisnica zo zasadnutia výboru SSO dňa 24
Author: Orl
Last saved by: Horvathova
Company: UNB

Zápisnica zo zasadnutia výboru SSO dňa 19.04. 2018 Bratislava Antolská  

Prítomní členovia výboru : Doležal, Profant, Barta, Sičák, Balcová, Hlavačková Volmutová
Neprítomní: Kováč, Klačanský 
Predseda dozornej rady: Šebová, 
Hostia:  Tedla, Barath

Program:
1. Kontrola zápisnice. (Doležal)
2. Správa o príprave 65. kongresu SSO v Patinciach, 5.-7. sep. 2018 (Doležal,  
    Baráth)
 3. Správa o príprave 66. Kongresu SSO a 8. čs.  kongresu v X-Bionic centre 
     Šamorín - Čilistov, 4.-6.sept. 2019 (Doležal)
 4. Ocenenia členov SSO, návrh na uvedenie prof. Lajdu do siene slávy SLS 
    (Doležal).
 5. Účtovná uzávierka roku 2017 (Doležal, Horváthová)
 6. Správa dozornej rady za r. 2017 (Šebová)
 7. Vyhodnotenie najlepšej prednášky a publikácií za rok 2017 (Barta)
 8. Príprava Zoznamu zdravotných výkonov ambulantnej a jednodňovej zdravotnej 
    starostlivosti (dr. Vívodová MZ SR)
  9. Pripomienky hlavného odborníka (Profant)
10. Správy a pripomienky vedúcich sekcií SSO, výsledky volieb predsedu 
     Otoneurologickej sekcie. 
11. Rôzne.

1..Zasadnutie otvoril predseda SSO Doležal. Vzhľadom na zaneprázdnenosť Dr.  
    Vivodovej a jej kolegyne z MZ SR sa začalo rokovanie výboru SSO bodom č.8 
     programu. V diskusii boli vyslovené členmi výboru isté výhrady k tvorbe 
     Registračných listov pre zoznam výkonov , ktorý by mal byť na vykazovanie 
     výkonov v ambulancii a JDS. Bol kritizovaný PC program VšZP, do ktorého je 
     potrebné  Registračné listy zadávať, boli konštatované aj nekoncepčné postupy 
     zo strany MZ SR , nekoordinovanosť pri tvorbe ZZV pre DRG a pre ambulancie 
     a JDS. Bola konštatovaná aj extrémna časová záťaž členov komisie, ktorá má 
     vytvárať tieto listy. Záverom bolo konštatované, že predseda komisie- hlavný 
     odborník Prof.Profant zostaví a osloví kolegov, ktorí pripravia a vyplnia 
     Registračné listy v spolupráci s MZ SR.
2. Dr. Baráth podal správu o príprave 65. kongresu SSO v Patinciach, ktorý sa má 
    konať  5.-7. septembra 2018. Informoval o priestoroch na konanie kongresu, 
    možnostiach ubytovania ako aj mimokongresových možnostiach trávenia voľného 
    času. Boli potvrdené témy kongresu:  Starostlivosť o onkologického ORL pacienta,
    Otológia a otochirurgia a Varia. Pripravujú sa k daným témam 4 okrúhle stoly 
    a bloky prednášok. Postupne sa bude kreovať program. Bola vytvorená stránka na 
    internete, kde sa popstupne budú doplňovať informácie o kongrese.
3. Výbor SSO schválil miesto konania 66. kongresu SSO a 8. čs.  kongresu, ten bude  
    v X-Bionic centre  Šamorín - Čilistov, 4.-6.sept. 2019 
4. Po úvodných informáciách o kongresoch pokračovalo rokovanie výboru  kontrolou 
    uznesení z výboru SSO v Martine  :  

    Uznesenie č.1/2017, č.2./2017 boli splnené,
   Uznesenie č.3/2017  o príprave diplomu - čestného uznania alebo ocenenia SSO.    
   Uznesenie čiastočne splnené, bude pokračovať korešpondenčne dotvorením 
   grafického vzhľadu diplomu, čo sa dorieši do  najbližšieho zasadnutia.
   Ostatné ocenenia od pozdravného listu jubilantom až po návrh na uvedenie do 
   siene slávy ostávajú tak ako doteraz, vrátane medailí SLS od bronzovej po zlatú.
   O uznesení č.4/2017 sa diskutovalo na základe pripraveného materiálu Dr. Sičáka   
   o Onkologickej starostlivosti o ORL pacientov. Boli vytypované 2 centrá pre takúto 
   starostlivosť pre  regióny Bratislava, západné Slovensko, stredné Slovensko 
   a východné Slovensko. Uznesenie bolo splnené, ale pokračuje ďalej ako 
   uznesenie výboru SSO č.1/ 2018: Výbor SSO poveruje Dr.Sičáka pokračovaním 
   prípravy koncepcie starostlivosti o onkologického ORL pacienta, kedy v spolupráci 
   s vytypovanými pracoviskami doplní podrobnosti manažmentu pacienta. Termín do 
   budúceho výboru.
   Uznesenie č.5/2017 až 11/2017 boli splnené, čo  výbor SSO zobral na vedomie
5. Predseda SSO informoval o priebehu návrh na uvedenie prof. Lajdu do siene 
    slávy SLS ako ocenenia členov SSO.
6. Výbor SSO zobral na vedomie Účtovnú uzávierku o hospodárení SSO v roku 
    2017, ktorú pripravili manželia Zápražní. Zároveň zobral na vedomie stav na 
    bežnom účte a pokladničnej hotovosti k 31.3. 2018.  Výbor zároveň schválil 
    uznesenie č.2/2018, kde navrhuje vyplatiť finančnú podporu pre pracovisko ORL 
    kliniku Martin UN za úspešnú organizáciu 7. ČS ORL kongresu a 65.Kongresu 
    SSO v septembri 2017 v Martine. Výbor SSO schválil podporu na rozvoj 
    pracoviska vo výške 3500 €. Zodpovedný predseda SSO , termín do 
    nasledujúceho výboru SSO. 
7. Dr. Šebová predniesla správu dozornej rady SSO, podrobila kritike spôsob písania  
    zápisníc z jednotlivých rokovaní, nie sú zapísané Uznesenia v knihe uznesení za 
    rok 2017.  Zároveň vyslovila isté pripomienky k účtovnej uzávierke, ktoré je 
    potrebné však prebrať s p. Zápražnou. Podrobila kritike aj prácu niektorých sekcií 
    SSO, ktoré nespĺňajú počty členov a nevykazujú činnosť.
8. Barta informoval iba o jednej prihlásenej publikácií za rok 2017 do súťaže 
    o najlepšiu prednášku, alebo publikáciu . Výbor SSO sa uzniesol na uznesení 
    č.3/2018, poveruje vedeckého sekretára prostredníctvom mailových adries osloviť 
    členov SSO, aby prihlásili svoje prednášky a publikácie za rok 2017 do súťaže. 
    Termín do 30.6. 2018. Výbor potom mailovým kontaktom odsúhlasí prípadných 
    ocenených.
 9. Hlavný odborník Prof. Profant informoval o bohatej komunikácii s MZ SR 
     ohľadom prípravy a vypĺňania registračných listov pre zoznam ambulantných 
    výkonov a JDCH . Zároveň sa pripravuje pracovná skupina pre tvorbu  
    štandardných diagnostických a liečebných postupov. Zároveň sa dolaďuje zoznam 
    výkonov pre DRG, prebiehajú zasadania kategorizačných komisií a pod.
10. Správy o činnosti jednotlivých sekcií SSO: Rinologická sekcia – Sičák informoval 
     o pravideľných akciách (Rinofest, Rinologické dni a pod.) Foniatrická sekcia 
     informovala o príprave Čs. foniatrického kongresu, ktorý by mal byť po Patinciach, 
     Výbor SSO prijal uznesenie č.4./2018- SSO súhlasí a deleguje MUDr. 
     Ľubicu Šuchovú, PhD.  do Eúropskej foniatrickej sekcie ako zástupcu slovenských 
     foniatrov. Odzneli informácie o činnosti a prebehnutých vzdelávacích akciách  
     Sekcie detskej ORL, Otologickej sekcie. Zatiaľ neprebehla voľba predsedu 
     otoneurologickej sekcie
11. V rôznom informovala Dr.Balcová o zásadnom nesúhlase s vykonávaním 
      obhliadky mŕtvych podľa aktuálnej legislatívy, prezentovala názor, že ORL lekári 
      nie sú odborne pripravení a nemajú ani časový priestor na vykonávanie týchto 
      obhliadok. Budú to riešiť cez sekciu neštátnych lekárov.
      Pokračuje sa v príprave podkladov pre sieň slávy SLS, t.č. to budú podklady 
      o Prof.MUDr.Tiborovi Bartovi DrSc.

 

V Bratislave   19. 4  2018                                            Zapísal Barta

Overil : Sičák